PIONEER SPRINGS COMMUNITY SCHOOL - OneTeam
PIONEER SPRINGS COMMUNITY SCHOOL USA Division:PIONEER SPRINGS COMMUNITY SCHOOL
<a href="https://app.oneteam.net/Profile/pioneer-springs-community-school-73HV6"><img src="https://cdn.oneteam.net/cdn/OneTeam-badge.png"></a> Tabakgroep wil 300 poste in SA sny | Netwerk24
Deur Nellie Brand-Jonker 05 April 2019 16:30
British American Tobacco South Africa (Batsa) het met konsultasie met personeel begin om 300 poste af te skaf.
British American Tobacco (BAT) voer aan sy verkope het sedert 2012 met 30% in Suid-Afrika gedaal en daarom is afleggings nou onvermydelik.
Die konsultasie handel oor vrywillige skeidingspakkette wat aan 300 mense gebied sal word.
Batsa het die handel in onwettige sigarette die afgelope jare die skuld gegee vir die drastiese stap wat geneem moet word.
Omtrent die helfte van die sigarette wat in Suid-Afrika verkoop word, is onwettig.
Die maatskappy voer aan sy verkope het sedert 2012 met 30% gedaal en daarom is die afleggings nou onvermydelik.
Johnny Moloto, hoof van eksterne sake, het gesê die stap wat die Suid-Afrikaanse Inkomstediens (SAID) onlangs geneem het om die eenheid wat op onwettige aktiwiteit in die ekonomie fokus terug te bring, is bemoedigend.
“Maar die omvang van die onwettige handel wat hulle moet aanpak, is so massief dat dit ’n verskerpte en volgehoue poging sal vereis om ’n betekenisvolle impak te hê, belastinginkomste te herstel en verdere werksverliese te voorkom.”
Volgens hom het die onlangse stappe wat die belastingowerheid geneem het wel gehelp om poste te red.
Batsa het tans 1379 mense wat vir hom werk in Suid-Afrika.
Meer oor: British American Tobacco | Afleggings | Tabak | Poste
Tabak: ‘Sluikhandel kan 10 000 hul werk kos’